PressReader - Landbouweekblad: 2018-10-12 - PLUIMVEEPRODUSENTE VERWELKOM BE­SKER­MING
PLUIMVEEPRODUSENTE VERWELKOM BE­SKER­MING
Landbouweekblad - 2018-10-12 - Nuus - — VIDA BOOYSEN
DIE plaas­li­ke pluim­vee­be­dryf verwelkom die be­sker­men­de ta­rief van 35,9% teen goed­koop in­ge­voer­de hoen­der­stuk­ke uit die Eu­ro­pe­se U­nie (EU).
“Ons het baie lank hier­op ge­wag,” het mnr. Mar­thi­nus S­tan­der, voor­sit­ter van die Suid-Afrikaanse Pluim­vee­ver­e­ni­ging (SAPV) se braai­hoen­der­or­ga­ni­sa­sie, ge­sê.
Dié ta­rief, wat op 28 Sep­tem­ber in die S­taats­koe­rant af­ge­kon­dig is, volg op ’n ty­de­li­ke be­sker­mings­ta­rief van 13,9% op be­vro­re hoen­der­stuk­ke uit die EU wat in De­sem­ber 2016 in wer­king ge­stel is, maar reeds ver­val het.
S­tan­der sê die nu­we ta­rief sal baie help om die plaas­li­ke be­dryf te be­skerm. In­ge­vol­ge die ven­noot­skaps­oor­een­koms tus­sen die Sui­der-Afrikaanse Doe­a­ne-u­nie en die EU het Eu­ro­pe­se uit­voer­ders on­be­perk­te toe­gang tot die Suid-Afrikaanse mark.
“Hul­le sien geen pro­bleem daar­mee om por­sies ver on­der kos­prys hier te stort nie, ter­wyl hul­le hul eie on­me­de­din­gen­de be­dryf tot elke prys en met sub­si­dies be­skerm.”
Hy wys daar­op dat die plaas­li­ke be­dryf by­voor­beeld nie e­ni­ge goed­koop bors­vleis aan die EU kan le­wer nie weens “twy­fel­ag­ti­ge” fi­to­sa­ni­tê­re ver­sper­rings wat op­ge­rig word, ter­wyl die ven­noot­skaps­oor­een­koms juis we­der­syd­se han­del moet be­vor­der.
‘VERBRUIKER SAL BE­TAAL’
Mnr. Do­nald Ma­cKay, han­dels­raad­ge­wer en be­stu­ren­de di­rek­teur van XA Tra­de Ad­vis­ors, sê die nu­we be­sker­men­de ta­rief is “die jong­ste veld­slag in ’n baie gro­ter oor­log”.
Hy sê dis die verbruiker wat die
prys vir die ge­veg sal be­taal.
Hy sê die ta­rie­we word deel van die prys van voed­sel, en na­ma­te ta­rie­we styg, word die plaas­li­ke pro­duk duur­der.
“Ta­rie­we, soos al­le vorms van be­las­ting, word deur Suid-A­fri­ka­ners be­taal, nie deur uit­voer­ders nie.”
Die Ver­e­ni­ging van V­leis­in­voer­ders en -uit­voer­ders (A­mie), wys daar­op dat Eu­ro­pa Suid-A­fri­ka se grootste han­dels­ven­noot is waar­heen baie van die land se eie land­bou­pro­duk­te uit­ge­voer word.
“Die EU be­skou die be­sker­mings­ta­rief as ’n aan­sien­li­ke te­rug­slag vir die voor­keur­han­dels­ver­hou­ding wat tus­sen die EU en
Suid-A­fri­ka geld,” sê mnr. Paul Mat­thew, aan­ge­we­se uit­voe­ren­de hoof van A­mie.
In­ge­vol­ge die vry­han­dels­oor­een­koms tus­sen Suid-A­fri­ka en die EU moet pro­duk­te toe­ge­laat word om ta­rief­vry tus­sen die twee han­dels­ven­no­te te be­weeg. Mat­thew sê ook die ta­rief­ver­ho­ging tref Suid-Afrikaanse ver­brui­kers na­de­lig.
Hy meen Suid-A­fri­ka kan aan­spreek­lik ge­hou word daar­voor dat hy nie die ta­rief­ver­ho­ging voor­af met die EU en die Sa­du se ge­sa­ment­li­ke ont­wik­ke­lings­kom­mis­sie be­spreek het nie. Dit is ver­plig­tend in­ge­vol­ge die vry­e­han­dels­oor­een­koms.